I sådan et tilfælde er konfliktmægling desværre ikke en mulighed. Det er frivilligt at deltage i en konfliktmægling og det er en forudsætning, at begge parter har vilje til at nå et bedre sted hen via dialog og forhandling.  Der er mange, der ikke helt hvad, hvad konfliktmægling går ud på. Du kan henvise den du er i konflikt med til min hjemmeside, så han/hun kan læse mere om, hvad konfliktmægling egentlig er. Du kan også fortælle, at det er et møde med en neutral tredjepart, der guider jer gennem en struktureret proces og samtale uden at dømme, men ved at støtte jer begge to i at etablere en konstruktiv dialog og nå et bedre sted hen.